Title: Demokracija u 21. stoljeću?
Description: Čemu još jedna knjiga o demokraciji u situaciji u kojoj su svi demokrati? Nismo li zadovoljni načinom na koji naša demokratska civilizacija, koristeći svoje goleme potencijale, upravlja svijetom? Nije li prije četvrt stoljeća objavljeno da nema više sukoba oko 'velikih pitanja', ali ni velikih istina? Doduše i tad se znalo da je preostala 'samo' ekonomija budući da se trebamo materijalno reproducirati. Ipak, sve je izgledalo lakše jer su nestali fašisti i komunisti pa će, kako je mislio Fukuyama, liberalna demokracija plus lak pristup videorekorderu i stereo tehnici u ekonomiji razriješiti preostale dvojbe. No, globalna kriza 2007/08. na dnevni je red postavila konzekvencije aktualnog oblika demokracije. Štoviše, popriličnu je popularnost stekao pojam postdemokracije koji se zapravo odnosi na razdoblje koje seže do vremena pada Berlinskog zida kad demokracija postaje neupitnom ideologijom.
Subjects: Democracy, Political science